b'\n_START_ARTICLE_\nVisokoeksplozivni protitankovski projektil\n_START_PARAGRAPH_\nVisokoeksplozivni protitankovski projektil (ang. High-Explosive Anti-Tank - HEAT) je tip protioklepnega streliva, ki uporablja posebej oblikovan eksplozivni naboj. Ta naboj preko Munroe-jevega efekta ustvari visokohitrostni curek kovine, ki je zmo\xc5\xbeen prebiti trden oklep._NEWLINE_Oblikovane eksplozivne naboje je promoviral \xc5\xa1vicarski izumitelj Henry Mohaupt \xc5\xbee pred 2. Svetovno vojno. Svoj izum je pokazal Britancem in Francizem, potem so ga povabili v ZDA, kjer je delal na projektu Bazooka, ki je bilo eno izmed prvih oro\xc5\xbeij z oblikovanim nabojem. Oblikovane naboje so razvijali tudi Nemci Cranz, Schardin in Thomanek, zato je te\xc5\xbeko definirati kdo je bil izumitelj. Nemci so prvi uporabili te naboje v voni in sicer na utrdbi Eben Emael 10. maja 1940._NEWLINE_V srednjih 1940-ih so Nemci uporabili HEAT projektil na 75 mm topu tanka Panzer IV in samovoznem topu Stug III. Leta 1941 so Nemci za\xc4\x8deli s proizvodnjo pu\xc5\xa1i\xc4\x8dnih granat Gewehr-Panzergranate 40, 46 in 61, ki so jih uporabljali padalci. Leta 1943 so se pojavili P\xc3\xbcppchen, Panzerschreck in Panzerfaust, ki so omogo\xc4\x8dili pehoti uni\xc4\x8denje tankov._NEWLINE_Prvi britanski HEAT je bil pu\xc5\xa1i\xc4\x8dna granata No. 68 AT Grenade, ki nja bi bilo prvo HEAT oro\xc5\xbeje. Leta 1943 so razvili PIAT.'